Shavkat Mirziyoyev Toshkentning “Novza” metro bekati oldida boshlangan yangi yo‘l o‘tkazgich qurilishi bilan tanishdi

O‘zbekiston Prezidenti vazifasini bajaruvchi Shavkat Mirziyoyev 18-sentabr, yakshanba kuni Toshkent shahrining bir qator tumanlarida bo‘lib, amalga oshirilayotgan bunyodkorlik va obodonlashtirish ishlari, kuzgi-qishki mavsumga tayyorgarlik holati bilan bevosita tanishdi. Bu haqda “Toshkent oqshomi” gazetasi xabar bermoqda.

Shavkat Mirziyoyev Toshkentning Chilonzor tumanida bo‘lib, Bunyodkor shoh ko‘chasi va Muqimiy ko‘chasi kesishmasida bunyod etiladigan, uzunligi 600 metr bo‘lgan 6 qatorli yo‘l o‘tkazgichning qurilish jarayoni bilan yaqindan tanishdi.
Xabar berishlaricha, ushbu obyektdagi qurilish ishlarini 2017-yil mart oyida to‘liq va sifatli yakunlash yuzasidan zarur chora-tadbirlarni amalga oshirish to‘g‘risida topshiriqlar berilgan.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.